Arild Aspøy

Arild Aspøy (født 1958) er en norsk journalist, forfatter og tv-regissør.  

I 2014 tok Aspøy over som redaktør av tidsskriftet Stat & Styring.  

I årene 2011 til 2013 ga han ut to de politiske thrillerne Hjerteknuser og  Fredsfyrster på Aschehoug forlag. Det siste handler om forsøket på å kuppe Nobels fredspris. Boken ble godt mottatt av blant annet DagbladetsFarlig aktuell thriller om unge massemordere, Dagbladet 24. oktober 2011 og VGs anmeldere. VGs anmelderSpennende og troverdig, VG 6.10.2011 ga boken terningkast 5. 

Aspøys artikler om svartebørshandel med tungtvann bidro til at Norge sluttet med eksport av dette stoffet, som har bidratt til utvikling av atomvåpen i flere land. Gjennom en serie artiklerEx Nazist lurte Hydro, VG 21.4.1988  i VG viste han at tungtvann fra Norsk Hydro hadde havnet i indiske atomreaktorer som blir brukt til produksjon av atomvåpen. Tungtvannet ble i 1983 smuglet fra Oslo til India via en tysk forretningsmann. Avsløringen førte til en internasjonal etterforskning fra Politiets overvåkningstjeneste (nå Politiets sikkerhetstjeneste).Norway Details How Heavy Water Went to India, The New York Times, 7. mai 1989 Sammen med NRKs avdekking av at den samme tyske svartebørshandler hadde smuglet tungtvann fra Norge til Ceacescus regime i Romania, var Aspøys avsløring en hovedårsak til at eksport av tungtvann fra Norge ble stanset.P. M. BRIEFING : Norway Halts Heavy Water Export, Los Angeles Times, 13. mars 1989Norway Planning to Ban Export of Heavy Water, New York Times 22. nov. 1988 Tungtvann fra Norge har vært avgjørende for utviklingen av atomvåpen i blant annet Storbritannia, Frankrike, Israel og India.   

Denne saken utviklet Aspøy videre i boken Familiejuveler: Tungtvann, våpen og CIA. Her vises hvordan tungtvanns-smuglingen fra Norge ble gjennomført av et illegalt globalt nettverk som drev omfattende smugling av kjernefysisk materiale og våpen, noen ganger i samarbeid med etterretningsorganisasjoner og myndigheter.

Aspøy var regissør og journalist i dokumentarredaksjonen i NRK TV fra 1993 til 2007. Blant de vel 30 produksjonene Aspøy sto bak i denne perioden, var filmer som tok opp spørsmål om farmasøytisk industri, konsulentbransjen, forsvarsindustrien, lobbyvirksomhet, hyttebygging, atomeksport, justismord og asylsøkere.   

Han er utdannet Master (cand.polit.) i sammenlignende politikk fra Universitetet i Bergen. 

 Utvalgte TV-produksjoner 
 Kundepleierne – Siemens kunderelasjoner til ansatte i Forsvaret (NRK Brennpunkt 2006)
 Dette er ikke korrupsjon – Sykehusleger markedsfører antidepressiva  (NRK Brennpunkt 2002)
Bombekremmerne – Norge solgte plutoniumsanlegg til Israel  (NRK Brennpunkt 1998)
 Vi som støtter Amerika –Tre norske sjøfolk ble hyret til tjeneste for CIA under opptakten til Vietnamkrigen.(NRK Brennpunkt,2000)
 Penger, politikk og påvirkning – Rederiforbundets lobbykampanje for ny skattelovgivning. (NRK Brennpunkt 1996)
 Våpenhandlerne – Forsvarssjefer og andre offiserers forhold til forsvarsindustrien (NRK Brennpunkt 1994)
 Vokt dem for hunden – Om naboenes motstand mot en akuttinstitusjon for rusmisbrukere i et velstående nabolag på vestkanten i Oslo (Montebello). NRK Brennpunkt 1997

Bøker
 Fredsfyrster, Aschehoug 2011Norli bokhandel
 Virkelighetskonkurransen Skandaler, virkemidler og dilemmaer i moderne TV-produksjon.  Høyskoleforlaget 2000
 Kjæresten fridde på dopapir Se og Hør og kampen om privatlivet. Aschehoug 1995
 Påfuglmassakren Roman.  Cappelen 1992
 De fattiges leiesoldat  Hjelpearbeideren Egil Hagen. Cappelen 1992
 Familiejuveler Tungtvann, våpen og CIA.  Cappelen 1990

Referanser

Kategori:Norske journalister
Kategori:Norske forfattere
Kategori:Norske TV-regissører
Kategori:NRK-journalister
Kategori:Personer fra Stavanger kommune